CELEX: 62007CB0023
Language: et
Date: 2008-06-12 00:00:00
Title: Liidetud kohtuasjad C-23/07 ja C-24/07: Euroopa Kohtu (teine koda) 12. juuni 2008 . aasta määrus (Tribunale Amministrativo Regionale del Lazio (Itaalia) eelotsusetaotlus) — Confcooperative Friuli Venezia Giulia (C-23/07), Luigi Soini (C-23/07 ja C-24/07), Azienda Agricola Vivai Pinato Mario e figlio (C-23/07), Cantina Produttori Cormòns Soc. cons. arl (C-24/07) versus Ministero delle Politiche Agricole, alimentari e forestali, Regione Friuli Venezia Giulia (Põllumajandus — Määrused (EÜ) nr 1493/1999, nr 753/2002 ja nr 1429/2004 — Veinituru ühine korraldus — Veinide märgistamine — Viinamarjasordi nimede või nende sünonüümide kasutamine — Ungarist pärit veinide geograafiline tähis Tokaj — Viinamarjasordi nimetuse Tocai friulano või Tocai italico teatavate Itaaliast pärit veinide geograafilise tähise lisanimetusena kasutamise võimalus — Kasutamise välistamine pärast 13-aastast üleminekuaega, mis lõpeb 31. märtsil 2007 — Kehtivus — Õiguslik alus — EÜ artikkel 34 — Mittediskrimineerimise põhimõte — Rahvusvaheliste lepingute õiguse põhimõtted — Ungari ühinemine Euroopa Liiduga — TRIPS-lepingu artiklid 22-24)

15.8.2008   
            
            
               ET
            
            
               Euroopa Liidu Teataja
            
            
               C 209/14
            
         Euroopa Kohtu (teine koda) 12. juuni 2008. aasta määrus (Tribunale Amministrativo Regionale del Lazio (Itaalia) eelotsusetaotlus) — Confcooperative Friuli Venezia Giulia (C-23/07), Luigi Soini (C-23/07 ja C-24/07), Azienda Agricola Vivai Pinato Mario e figlio (C-23/07), Cantina Produttori Cormòns Soc. cons. arl (C-24/07) versus Ministero delle Politiche Agricole, alimentari e forestali, Regione Friuli Venezia Giulia
   (Liidetud kohtuasjad C-23/07 ja C-24/07) (1)
   
   (Põllumajandus - Määrused (EÜ) nr 1493/1999, nr 753/2002 ja nr 1429/2004 - Veinituru ühine korraldus - Veinide märgistamine - Viinamarjasordi nimede või nende sünonüümide kasutamine - Ungarist pärit veinide geograafiline tähis „Tokaj’ - Viinamarjasordi nimetuse „Tocai friulano’ või „Tocai italico’ teatavate Itaaliast pärit veinide geograafilise tähise lisanimetusena kasutamise võimalus - Kasutamise välistamine pärast 13-aastast üleminekuaega, mis lõpeb 31. märtsil 2007 - Kehtivus - Õiguslik alus - EÜ artikkel 34 - Mittediskrimineerimise põhimõte - Rahvusvaheliste lepingute õiguse põhimõtted - Ungari ühinemine Euroopa Liiduga - TRIPS-lepingu artiklid 22-24)
   (2008/C 209/19)
   Kohtumenetluse keel: itaalia
   Eelotsusetaotluse esitanud kohus
   Tribunale Amministrativo Regionale del Lazio
   Põhikohtuasja pooled
   
      Hagejad: Confcooperative Friuli Venezia Giulia (C-23/07), Luigi Soini (C-23/07 ja C-24/07), Azienda Agricola Vivai Pinato Mario e figlio (C-23/07), Cantina Produttori Cormòns Soc. cons. arl (C-24/07)
   
      Kostjad: Ministero delle Politiche Agricole, alimentari e forestali, Regione Friuli Venezia Giulia
   Kohtuasja ese
   Eelotsusetaotlus — Tribunale Amministrativo Regionale del Lazio — Määruste nr 1493/1999 ja nr 753/2002, mõlemad muudetud komisjoni 9. augusti 2004. aasta määrusega (EÜ) nr 1429/2004, millega muudetakse määrust (EÜ) nr 753/2002, milles sätestatakse teatavad nõukogu määruse (EÜ) nr 1493/1999 rakenduseeskirjad veinisektori toodete kirjeldamise, nimetamise, esitlemise ja kaitse osas (ELT L 263, lk 11), tõlgendamine — EÜ artikli 34 lõike 2 tõlgendamine — Ungaris ja ühenduses toodetud veinide nimetus — Nimetuse „Tocai friulano” tühistamine — Nimetatud nimetusega veini tootjate ja kasutajate diskrimineerimine võrreldes teiste nimetustega veinide tootjate ja kasutajatega
   Resolutiivosa
   
               1)
            
            
               Akti Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa Liidu aluslepingutesse tehtavate muudatuste kohta tuleb tõlgendada nii, et selle akti artikli 2 kohaselt on komisjoni 29. aprilli 2002. aasta määruse (EÜ) nr 753/2002, milles sätestatakse teatavad nõukogu määruse (EÜ) nr 1493/1999 rakenduseeskirjad veinisektori toodete kirjeldamise, nimetamise, esitlemise ja kaitse osas, sätted osas, milles need keelavad kasutada nimetust „Tocai” teatavate Itaalia määratletud piirkonnas valmistatud kvaliteetveinide kirjeldamiseks ja esitlemiseks pärast 31. märtsil 2007 lõppevat üleminekuaega, 1. mail 2004 kehtiva ühenduse õigustiku lahutamatu osa ning pärast seda, kui neid on korratud komisjoni 9. augusti 2004. aasta määruses (EÜ) nr 1429/2004, millega muudetakse määrust nr 753/2002, kohaldatakse neid ka pärast 1. maid 2004.
            
         
               2)
            
            
               Nõukogu 17. mai 1999. aasta määruse (EÜ) nr 1493/1999 veinituru ühise korralduse kohta artikkel 53 kujutab endast piisavat õiguslikku alust, millele tuginedes võis Euroopa Ühenduste Komisjon võtta vastu määruse nr 753/2002 sätted, mida on korratud määruses nr 1429/2004 ning mis keelavad kasutada nimetust „Tocai” teatavate Itaalia määratletud piirkonnas valmistatud kvaliteetveinide kirjeldamiseks ja esitlemiseks pärast 31. märtsil 2007 lõppevat üleminekuaega.
            
         
               3)
            
            
               EÜ artikli 34 lõike 2 teise lõiguga ei ole vastuolus määruse nr 753/2002 sätted, mida on korratud määruses nr 1429/2004 ning mis keelavad kasutada nimetust „Tocai” teatavate Itaalia määratletud piirkonnas valmistatud kvaliteetveinide kirjeldamiseks ja esitlemiseks pärast 31. märtsil 2007 lõppevat üleminekuaega.
            
         
               4)
            
            
               Määruse nr 753/2002 artikli 19 lõiget 2 tuleb tõlgendada nii, et nimetatud säte ei ole vastuolus määruse nr 753/2002 sätetega, mida on korratud määruses nr 1429/2004 ning mis keelavad kasutada nimetust „Tocai” teatavate Itaalia määratletud piirkonnas valmistatud kvaliteetveinide kirjeldamiseks ja esitlemiseks pärast 31. märtsil 2007 lõppevat üleminekuaega.
            
         
               5)
            
            
               Määruse nr 1493/1999 artiklit 50 tuleb tõlgendada nii, et intellektuaalomandi õiguste kaubandusaspektide lepingu, mis asub 15. aprillil 1994 Marrakechis alla kirjutatud ja nõukogu 22. detsembri 1994. aasta otsusega 94/800/EÜ, mis käsitleb Euroopa Ühenduse nimel sõlmitavaid tema pädevusse kuuluvaid küsimusi puudutavaid kokkuleppeid, mis saavutati mitmepoolsete kaubandusläbirääkimiste Uruguay voorus (1986–1994), heaks kiidetud Maailma Kaubandusorganisatsiooni (WTO) asutamislepingu lisas 1 C, artiklite 23 ja 24 sätete ning eelkõige selle lepingu artikli 24 lõike 6 kohaldamisel on artikli 50 sätete alusel lubatud vastu võtta sellised meetmed, nagu on ette nähtud määruses nr 753/2002, mida on korratud määruses nr 1429/2004 ning mis keelavad kasutada nimetust „Tocai” teatavate Itaalia määratletud piirkonnas valmistatud kvaliteetveinide kirjeldamiseks ja esitlemiseks pärast 31. märtsil 2007 lõppevat üleminekuaega.
            
         
      (1)  ELT C 82, 14.4.2007.